open-index/open-wikipedia-markdown huggingface dataset:
Imperial College London

**Imperial College London**, virallisesti *The Imperial College of Science, Technology and Medicine*, on vuonna 1907 perustettu yliopisto Lontoossa, Englannissa. Vuoteen 2007 asti se oli osa Lontoon yliopistoa, mutta satavuotisjuhliensa yhteydessä se irtautui omaksi itsenäiseksi yliopistokseen. Imperial College keskittyy
luonnontieteisiin, tekniikkaan ja lääketieteeseen, vaikka siihen kuuluu myös kauppakorkeakoulu.

Yliopisto on jaettu neljään tiedekuntaan: *Imperial College Faculty of Natural Sciences* (luonnontieteellinen tiedekunta), *Imperial College Faculty of Medicine* (lääketieteellinen tiedekunta), *Imperial College Faculty of Engineering* (teknillinen tiedekunta) ja *Imperial College Business School* (kauppakorkeakolu). Tiedekunnissa on yhteensä yli 40 laitosta.

Pääosa yliopistosta sijaitsee Kensingtonissa, Länsi-Lontoossa. Tämän lisäksi kampuksia on Chelsean, Hammersmithin ja Paddingtonin kaupunginosissa.

Imperial College kuuluu brittiläisten yliopistojen ”kultaiseen kolmioon”  yhdessä Oxfordin ja Cambridgen yliopistojen kanssa. Lukuisia pääministereitä ja teollisuuden johtajia sekä 14 Nobel-palkittua ja kaksi Fieldsin mitalilla palkittua on opiskellut tai työskennellyt Imperial Collegessa. Vuonna 2012 se sijoittui 8. ja 6. parhaaksi yliopistoksi maailmassa QS
World University Rankingsin ja Times Higher Education World University Rankingsin vertailuissa.

## Lähteet

## Aiheesta muualla
Hans Porras

**Hans "Hanski" Porras** (14. syyskuuta 1918 Luopioinen – 17. toukokuuta 1994) oli suomalainen pesäpalloilija. 

Porras pelasi vuosina 1935–1939 Suursarjassa Tampereen Pyrinnön, Jyväskylän Kirin ja Myllykosken Kilpa-Veikkojen joukkueissa. Sotavuosina hän kuului Valtion lentokonetehtaan miehistöön, joka voitti Suomen mestaruuden vuonna 1942. Vuosina 1946–1948 Porras edusti jälleen Kiriä. Virallisiin Itä–Länsi-otteluihin Porras osallistui vuosina 1943 ja 1946 ja lisäksi epävirallisiin kaksi kertaa, muun muassa vuoden 1947 Suurkisoihin.

Mestaruussarjan tuomarina Porras toimi vuodesta 1959 lähtien ja hänet valittiin Vuoden tuomariksi vuonna 1968. Vuonna 1968 hän myös suoritti kansainvälisen yleisurheilutuomarikortin. Hänelle luovutettiin Suomen Urheilun hopeinen ansiomitali, PPL:n kultainen pelaajamerkki, tuomarimerkki ja hopeinen ansiomerkki kullatuin lehvin.

## Saavutukset
### Pelaajana
* 1 SM-kulta: 1942
* 2 Itä-Länsi-ottelua: 1943, 1946

### Pesäpallotuomarina
* Vuoden tuomari: 1968

## Lähteet
* 

### Viitteet
Grigori Jegorov

**Grigori Aleksandrovitš Jegorov** (; s. 12. tammikuuta 1967 Shymkent, Kazahstanin SNT) on kazakstanilainen entinen seiväshyppääjä ja olympiamitalisti. Hän edusti maajoukkuetasolla Neuvostoliittoa sen hajoamiseen saakka ja seuratasolla Dynamo Almatya. Jegorov voitti useita arvokisamitaleita, muun muassa olympiapronssia vuonna 1988 ja hopeaa vuoden 1993 MM-kisoista. Hän osallistui Kazakstanin edustajana olympialaisiin vielä vuonna 2004, mutta ei selviytynyt tuolloin finaaliin.

## Ennätykset
* Seiväshyppy: 590 cm (1993) 

## Lähteet
Panzerchrist

**Panzerchrist** on vuonna 1993 perustettu tanskalainen death metal -yhtye.

## Jäsenet
* Panzergeneral – rummut (1994–2000), kosketinsoitin (1998–2006, 2011–), bassokitara (2003–)
* Nils Petersen – kitara (2012–)
* Søren Lønne – laulu (2013–)
* Simon Schilling – rummut (2013–)

### Entiset jäsenet
* Lars Hald – rummut
* Jakob Mølbjerg – kitara
* Lasse Hoile – laulu (1993–1999)
* Nicolej Brink – basso (1994–1996)
* Jes Christensen – kitara (1994–1996)
* Finn Henriksen – kitara (1994–1996)
* Karina Bundgaard – basso, kosketinsoitin (1996–1999), kosketinsoitin (2006–2011)
* Rasmus Normand – kitara (1997–1999)
* Kim Jensen – kitara (1997–1999)
* Michael Kopietz – laulu, kitara (1999–2000)
* Reno Hilligsø "Killerich" Killerich – rummut (2000–2004, 2006–2008)
* Bo Sommer – laulu (2000–2008, 2012–2013)
* Frederik O'Carroll – kitara (2002–2006)
* Rasmus Henriksen – kitara (2002–2011)
* Bent Bisballe Nyeng – rummut (2005)
* Galheim – rummut (2005–2006)
* Dea Lillelund – kosketinsoitin (2005–2006)
* Morten Løwe Sørensen – rummut (2008–2011)
* Lasse Bak – kitara, kosketinsoitin (2008–2012)
* Johnny Pump – laulu (2008–2010)
* Magnus Jørgensen – laulu (2010–2012)
* Mads Lauridsen – rummut (2011–2012)
* Thomas 'Hotdogger' Egede – kitara (2012–2013)

## Diskografia
### Studioalbumit
* 
* 
* 
* 
* 
* 
* 
* 

### Muut albumit
* 
* 
* 

## Aiheesta muualla
*
Itä–Länsi-ottelu 1933

Toinen Pesäpallon Itä-Länsi -ottelu pelattiin 1. lokakuuta 1933 Hesperiassa. Katsojia oli noin 4000. 

## Osallistujat
Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Aaro Kivilinna Helsingistä.

Avausheiton suoritti maatalousministeri Kalle Jutila. 

Ottelun juoksulista:

## Lähteet

* http://mrasilainen.com/scripts/W_IL_vuosi.php?vuosi=1933
* Helsingissä pelatut miesten Itä-Länsi -ottelut, M.Rasilainen
Crosby, Stills, and Nash (albumi)

**Crosby, Stills and Nash** on samannimisen yhtyeen ensimmäinen studio-albumi. Atlantic Records julkaisi albumin alkujaan vuonna 1969. Sillä on useita yhtyeen tunnetuimmista kappaleista, kuten ensimmäinen hitti "Marrakesh Express", "Suite: Judy Blue Eyes" ja "Guinnevere". Albumin äänitykset teki Bill Halverson, ja yhtye tuotti sen itse.

Graham Nash ehdotti sekä "Marrakesh Express"- että "Lady Of The Island" -sävellyksiään The Hollies -yhtyeelle. Yhtyeen päätös olla käyttämättä niitä
vahvisti Nashin halua erota kokoonpanosta. "Marrakesh Express" oli parhaimmillaan Yhdysvaltain singlelistalla sijalla 28. Itse albumi nousi sijalle 6. Jefferson Airplane esitti "Wooden Ships" -kappaleesta version ennen CS&N:n omaa julkaisua. Kappaletta oli säveltämässä yhtyeen Paul Kantner, mutta hänen nimeään ei ole tiedoissa sopimussyistä.

## Kappaleet
#
#
#
#
#
#
#
#
#
#

## Kokoonpano
* Stephen Stills – kitara, basso, sähköurut, laulu
* David Crosby – rytmikitara, laulu
* Graham Nash – akustinen kitara, laulu

Rumpuja albumilla soitti Dallas Taylor, joka tuli Clear Light - nimisestä yhtyeestä. Hänestä tuli vakituinen rumpali sekä lavaesiintymisiin
että studioon.

## Arviot
* Allmusic: 
* Robert Christgau: B+

## Lähteet
Oestergronden

**Oestergronden** on Pohjanmereen kuuluva merenselkä, joka sijaitsee Alankomaiden talousvyöhykkeellä, Doggermatalikon ja Länsifriiseinsaarten välillä. Veden syvyys on siellä suurempi kuin ympäröivillä merialueilla, keskimäärin 40–50 metriä. Merivirtaukset ovat niin heikkoja, ettei vajoava aines ehdi kulkeutua muualle vaan kertyy pohjaan liejuksi. Kesän aikana merivesi kerrostuu lämpötilan suhteen ja pintavesi muuttuu lämpimäksi ja leväiseksi – syksyllä voimistuvat tuulet ja myrskyt kuitenkin sekoittavat veden taas pohjia myöten.

Oestergronden on saanut nimensä () suurista osteriyhdyskunnista, joita esiintyi siellä vielä 1800-luvun lopussa ennen kuin liikakalastus ja taudit hävittivät ne. Nykyään runsaslukuisimpia lajeja ovat *[[Amphiura filiformis]]* ‑käärmetähti, *[[Echinocardium cordatum]]* ‑merisiili, *[[Abra alba]]* ‑simpukka sekä Callianassa-sukuun kuuluvat katkaravut. Alueella esiintyy yleisesti monia pitkäikäisiä pohjaeläimiä, kuten myrkyllistä *[[Neptunea antiqua]]* ‑kotiloa ja islanninsimpukkaa, mutta myös muutamia harvinaisempia lajeja, esimerkiksi *[[Musculus niger]]‑*, *[[Mysia undata]]‑* ja *[[Thracia convexa]]* ‑simpukkaa. Talvella Oestergronden on tärkeä ruokailupaikka myrskyliitäjille, lokeille sekä etelänkiisloille ja muille ruokeille.

## Lähteet
*  (Koordinaatit)

### Viitteet
Tomi J. Kallio

**Tomi J. Kallio** (s. 1976 Hyvinkää) on suomalainen kauppatieteilijä. Hän toimii professorina Vaasan yliopistossa. Aiemmin hän on toiminut professorina Turun yliopistoon kuuluvan Turun kauppakorkeakoulun Porin yksikössä. Kallion keskeisiä asiantuntijaalueita ovat vastuullinen liiketoiminta, organisaatioteoria, metodologia ja tutkimusmetodit sekä asiantuntijaorganisaatioiden johtaminen. Kallio on ollut myös instituutiokriittinen tieteen suhteen.

Kallio valmistui Turun kauppakorkeakoulusta kauppatieteiden maisteriksi vuonna 2000, lisensiaatiksi vuonna 2002 ja tohtoriksi vuonna 2004. Hän työskenteli koulussa vuodesta 2000 lähtien. Sitä ennen hän on toiminut myös assistenttina, yliassistenttina ja tutkijana.

## Lähteet
Kultainen kolmio (Englannin yliopistot)

**Kultainen kolmio** () tarkoittaa johtavia brittiläisiä tutkimusyliopistoja, jotka ovat sijoittuneet Lontooseen, Oxfordiin ja Cambridgeen. Kolmion kulmat muodostavat  Cambridgen, Oxfordin ja Lontoon yliopistot. Lontoon yliopistoa edustavat King's College, London School of Economics, University College ja Imperial College, joka irtosi itsenäiseksi yliopistoksi vuonna 2007.

Kaikki kultaisen kolmion yliopistot ovat menestyneet hyvin sekä kansallisissa että kansainvälisissä yliopistovertailuissa, ja kaikkia näitä laitoksia yhdistää myös kattava tutkimusrahoitus.
Haemorrhage

**Haemorrhage** on vuonna 1990 perustettu espanjalainen death metal -yhtye.

## Tuotanto
**Emetic Cult* (1995)
**Grume* (1996)
**Anatomical Inferno* (1998)
**Scalpel, Scissors, and Other Forensic Instruments* (2000)
**Loathesongs* (2001)
**Morgue Sweet Home* (2002)
**Apology for Pathology* (2006)
**The Kill Sessions* (2007)
**Hospital Carnage* (2011)
**We Are the Gore* (2017)

## Kokoonpano

*Luisma – kitara
*Fernando Errazquin "Lugubrious" – laulu
*Ana Belen de Lopez – rytmikitara
*Ramón Checa – basso
*Daniel Rojas López – rummut
Niilo Räisänen

**Niilo Leonard Räisänen** (3. toukokuuta 1912 Lumijoki – 22. lokakuuta 1979) oli suomalainen pesäpalloilija, joka edusti 1930-luvulla Jyväskylän Kiriä. Aikaisemmat seurat olivat Keski-Suomen Ampujat ja Jyväskylän Kisa-Toverit.

SM-sarjassa *Nike* saavutti parhaimmillaan pronssia ja tuli valituksi Itä-Länsi-otteluun 1933, -34 ja -39 sekä vaihtopelaajaksi 1935.

Räisänen saavutti myös ammunnassa viidessä lajissa erikoismestariluokan ja syöksylaskussa SM-kilpailujen viidennen sijan.

Räisänen on toiminut myös SVUL:n Keski-Suomen piirin pesäpallovalmentajana, Jyväskylän suojeluskuntapiirin urheilu- ja poikatyönjohtajana ja muutamia kertoja Itä-Länsi -ottelun valitsijamiehenä. Räisäsen vaimo Eila Räisänen pelasi ennen sotia Kirin SM-sarjajoukkueessa.

Räisänen oli ammatiltaan voimistelunopettaja. Sotilasarvoltaan hän oli reservin kapteeni. Räisäsen kotikunta oli Jyväskylä.

## Saavutukset
### Pelaajana
* 4 Itä-Länsi-ottelua: 1933-1935, 1939

## Lähteet
* 

### Viitteet
Fleshgod Apocalypse

**Fleshgod Apocalypse** on vuonna 2007 perustettu italialainen metallimusiikin -yhtye. Yhtye tuli tunnetuksi sinfonisten elementtien yhdistämisestä tekniseen death metaliin.

## Historia
Yhtye on perustettu Roomassa vuonna 2007. Ensimmäinen albumi *[[Oracles]]* julkaistiin vuonna 2009 Willowtip Records -levymerkillä.

Vuonna 2024 kerrottiin yhtyeessä alusta alkaen basistina toimineen Paolo Rossin jättävän yhtyeen. Rossi löysi koronapandemian aikana toisen työn ja tämän vaatiman ajan vuoksi ei voinut enää jatkaa yhtyeessä samalla tavalla.

## Jäsenet
Jäsenet:
* Francesco Paoli – laulu, kitara, rummut (2007–2009), rummut, kitara, taustalaulu (2009–2020), laulu, kitara (2020–)
* Francesco Ferrini – piano (2010–)
* Fabio Bartoletti - kitara (2020–)
* Veronica Bordacchini - laulu (2020–)
* Eugene Ryabchenko - rummut (2020–)

### Entiset jäsenet
* Paolo Rossi – bassokitara, puhdas laulu (2007–2024)
* Francesco Struglia – rummut (2007–2009)
* Cristiano Trionfera – kitara, taustalaulu, soitinnus (2007–2017)
* Tommaso Riccardi – laulu, kitara, soitinnus (2009–2017)
* David Folchitto - rummut (2017-2020)

## Diskografia
### Studioalbumit
* 
* 
* 
* 
* 
* 

### EP:t, splitit ja demot
* 
* 
* 
* 

## Lähteet

## Aiheesta muualla
* 
*
Lauri Ruohola

**Lauri Vilhelm Ruohola** (27. helmikuuta 1899 Helsinki – 5. kesäkuuta 1976 Tampere) oli suomalainen pesäpalloilija, joka edusti Helsingin Pallo-Tovereita.
## Urheilu-ura

SM-loppuottelussa Ruohola esiintyi kaksi kertaa saaden kummallakin kerralla tyytyä hopeaan. Suojeluskuntajärjestön mestaruutta hän oli voittamassa 1924. Aktiiviuransa jälkeen hän jatkoi tuomarina jakaen oikeutta mm. Itä–Länsi-ottelussa 1933. 1930-luvun lopulla hänet tunnettiin myös M-luokan keilaajana.

Ruoholalle on myönnetty Pesäpalloliiton kultainen ansiomerkki numero 24 ja Suomen Urheilun hopeinen ansioristi.

## Saavutukset
### Pelaajana
* 1 SM-hopea: 1926

### Pesäpallotuomarina
* Miesten Itä-Länsi-tuomari: 1933

### Ansiomerkit
* Pesäpalloliiton kultainen ansiomerkki no. 24 (1970)

## Ammatillinen ura
Lauri Ruohola perusti vuonna 1930 oman hedelmä- ja siirtomaatavaraliikkeen. Työhönsä liittyen hän on toiminut Tampereen seudun Yksityisyrittäjien hallituksessa, Yksitysyrittäjien Liiton valtuuskunnassa, Tampereen Kauppakamarin ja Kauppaseuran johtokunnassa. 

## Lähteet
* 

### Viitteet
Tauno Luomi

**Tauno Aleksanteri Luomi** (8. helmikuuta 1911 Pielavesi – 27. huhtikuuta 1993) oli suomalainen pesäpalloilija.

Riihimäen Pallonlyöjiä edustanut Luomi voitti Suomen mestaruuden 1933 ja valittiin Itä–Länsi-otteluun 1933–1937 viisi kertaa peräkkäin (1934 ja 1936 vaihtomieheksi).

Luomi toimi myös Pesäpalloliiton toiminnanjohtajana.

Luomi oli toimittamassa seuraavia teoksia:
* *Pesäpallo*, 1945 Erkki Merisen kanssa.
* *Suomen kansallispelin opas*, 1949 Osmo Rantalan ja Merisen kanssa.
* *Pesäpallo-opas*, 1955
* *Nuorten Pesäpallo-opas*, 1963
* tehnyt artikkelin *Pesäpallo* 1965 MMM Pieneen Urheilusarjaan Antero Viherkentän kanssa.

Tauno Luomelle myönnettiin SVUL:n ja PPL:n kultaiset ansiomerkit.

## Saavutukset
### Pelaajana
* 1 SM-kulta: 1933
* 2 SM-hopeaa: 1935, 1937
* 5 Itä-Länsi-ottelua: 1933-1937

### Ansiomerkit
* Pesäpalloliiton kultainen ansiomerkki no. 25 (1971)

## Lähteet
* 

### Viitteet

## Aiheesta muualla
*
Gerald Patterson

**Gerald Leighton Patterson** (s. 17. joulukuuta 1895 Melbourne – 13. kesäkuuta 1967 Melbourne) oli australialainen tennispelaaja.

Hän voitti Wimbledonin tennisturnauksen kaksinpelin vuosina 1919 ja 1922 ja sekanelinpelin vuonna 1920. Australian avointen kaksinpelin hän voitti vuonna 1927 ja nelinpelin vuosina 1914, 1922, 1925, 1926 ja 1927.

Hänet valittiin International Tennis Hall of Fameen vuonna 1989.

## Lähteet
Pentti Lainela

**Pentti Johannes Lainela** (24. marraskuuta 1914 Helsinki – 14. syyskuuta 1994) oli suomalainen pesäpalloilija, joka työskenteli pitkään Eduskunnan vahtimestarina.

## Elämä
Lainela voitti Nuorten suomenmestaruuden 1930 ja pelasi kaudesta 1931 lähtien yli kymmenen vuotta Pallo-Tovereiden edustusjoukkueessa, jossa 1931 saavutti SM-pronssia. Itä–Länsi-otteluun Lainela valittiin 1934 sekä vaihtopelaajaksi 1933..

Lainela työskenteli Eduskunnassa 40 vuoden ajan, josta 20 vuotta vanhempana vahtimestarina ja kymmenen vuotta ylivahtimestarina. Hän jäi eläkkeelle vuonna 1977. Lainela toimi Eduskunnan urheilukerhon toiminnanjohtajana ja Suomen Kultamitalimiehet ry:n (nyk. Suomen Olympiavoittajat ry) rahastonhoitajana ja toiminnanjohtajana. Hänelle on myönnetty Suomen Urheilun hopeinen ansioristi.

## Saavutukset
### Pelaajana
* 2 SM-pronssia: 1932, 1934
* 2 Itä-Länsi-ottelua: 1933, 1934

## Kirjallisuutta
* 

## Lähteet
* 

### Viitteet
Patrick Sang

**Patrick Kiprop Sang** (s. 11. huhtikuuta 1964 Kapsisywa) on kenialainen yleisurheilija ja olympiamitalisti. Hän kilpaili estejuoksussa ja edusti seuratasolla sveitsiläistä Leichtathletik Club Zürichiä. Sang voitti arvokisoissa kolme hopeamitalia, olympialaisissa vuonna 1992 ja MM-kisoissa vuosina 1991 ja 1993. Lisäksi hän voitti kultaa Afrikan kisoista 1987. 

Urheilu-uransa jälkeen Sang on toiminut valmentajana. Hän on valmentanut muun muassa kestävyysjuoksijoita Brimin Kipruto, Emmanuel Mutai, Eliud Kipchoge, Geoffrey Kamworor, Hyvin Jepkemoi ja Stephen Kiprotich.

## Henkilökohtaiset ennätykset

*Lähde: IAAF* 

* 3 000 m esteet: 8.03,41 (1997)
* Puolimaraton: 1.01.02 (1999)
* Maraton: 2.14.03 (1999)

## Lähteet
Sadistik Exekution

**Sadistik Exekution** on vuonna 1986 perustettu australialainen death metal -yhtye.

## Diskografia
### Albumit
* 
* 
* 
* 
* 

### Singlet
* Demon With Wings (1996)
* Sadistik Elektrokution (1998)

## Kokoonpano
* Rok – laulu
* Kriss Hades – kitara
* Dave Slave – basso
* Sloth – rummut

## Aiheesta muualla
*
Gone Postal

**Gone Postal** on vuonna 2007 perustettu islantilainen death metal -yhtye.

## Tuotanto

*In the Depths of Despair (2008)
*Spearheading the Umbrageous (2010)

## Kokoonpano

* Þorbjörn Steingrímsson laulu
* Nökkvi G. Gylfason kitara
* Ævar Örn Sigurðsson basso
* Stefán A. Stefánsson rummut
Mimesis (kirja)

**Mimesis: todellisuudenkuvaus länsimaisessa kirjallisuudessa** () on Erich Auerbachin vuosina 1942–1945 kirjoittama ja 1946 julkaistu tietokirja. Auerbach kirjoitti teoksen opettaessaan Istanbulissa, Turkissa, jonne hän pakeni menetettyään romaanisen filologian professuurinsa Marburgin yliopistossa kansallissosialistien takia vuonna 1935.

*Mimesis* julkaistiin suomeksi vuonna 1992, ja Oili Suomisen käännös sai J. A. Hollon palkinnon.
Pungent Stench

**Pungent Stench** on vuonna 1988 perustettu itävaltalainen death metal -yhtye. Yhtye hajosi 2007 mutta kasasi taas rivinsä 2013.

## Tuotanto

**[[For God Your Soul... For Me Your Flesh]]* (Nuclear Blast, 1990)
**[[Been Caught Buttering]]* (Nuclear Blast, 1992)
**[[Club Mondo Bizarre - For Members Only]]* (Nuclear Blast, 1994)
**[[Praise the Names of the Musical Assassins]]* (Nuclear Blast, 1997)
**[[Masters of Moral, Servants of Sin]]* (Nuclear Blast, 2001)
**[[Ampeauty]]* (2004)
**[[Smut Kingdom]]* (2018)

## Kokoonpano

* Martin Schirenc - laulu, kitara (1988-1995, 1999-2007)
* El Gore - basso (2004-2007)
* Alex Wank - rummut (1988-1995, 1999-2007)
Erich Auerbach

**Erich Auerbach** (9. marraskuuta 1892 Berliini – 13. lokakuuta 1957 Wallingford, Connecticut, Yhdysvallat) oli saksalainen filologi ja kirjallisuuskriitikko. Hänen tunnetuin teoksensa on *[[Mimesis (kirja)|Mimesis]]*, joka ilmestyi ensimmäisen kerran saksaksi vuonna 1946.  

Auerbach oli juutalainen. Hän sai klassisen saksalaisen filologian koulutuksen ja hänestä tuli, yhdessä Leo Spitzerin kanssa, yksi sen tunnetuimmista oppilaista. Ensimmäiseen maailmansodan jälkeen hän suoritti tohtorintutkinnon vuonna 1921 Greifswaldin yliopistossa (väitöskirja *Zur Technik der Frührenaissancenovelle in Italien und Frankreich*).

Vuonna 1929 Auerbach nimitettiin Marburgin yliopiston romaanisen filologian professoriksi. Hän tutki muun muassa Dantea. Kansallissosialismin nousun takia hän joutui jättämään virkansa 1935. Eläessään maanpakolaisena Turkissa hän hankki asunnon Istanbulista ja kirjoitti *Mimesiksen*, jota yleisesti pidetään hänen suurtyönään.

Auerbach muutti Yhdysvaltoihin 1947 ja opetti siellä Pennsylvanian osavaltionyliopistossa. Hänestä tuli romaanisen filologian professori Yalen yliopistoon vuonna 1950. Hän säilytti viran kuolemaansa 1957 asti.

## Lähteet
Dogribin kieli

**Dogribin kieli** (omakielinen nimi: *Tłı̨chǫ Yatıì*) on koiran kylkiluiden puhuma athabasca-kieli Kanadan Luoteisterritorioissa. Dogribillä ei ole tunnettuja murteita ja se lasketaan uhanalaiseksi kieleksi. Sen lähimpiä sukulaiskieliä ovat pohjois- ja eteläslevi.

Luoteisterritorioiden hallitus käynnisti 1980-luvun lopulla projektin, jonka pohjalta paikallisille na-dené-kielille luotiin standardoitu kirjakieli. Kieltä kirjoitetaan latinalaisin aakkosin. Uusi testamentti käännettiin dogribiksi ensimmäisen kerran vuonna 2003.

## Puhujamäärät ja status
Vuoden 2016 väestönlaskennan mukaan kielellä on 1695 puhujaa. Kielellä on virallisen kielen asema Luoteisterritorion alueella sekä vuonna 2005 perustetun Koirien kylkiluiden hallinnon kieli. Huolimatta siitä, että suurin osa koiran kylkiluista puhuu kieltä ja sitä käytetään kotona ja sen ulkopuolella, kielen siirtymisessä seuraavalle sukupolvelle on haasteita: puhujat painottuvat aikuisväestöön kun taas lapset eivät juurikaan osaa sitä.

## Fonologia

### Konsonantit

Lähde:

### Vokaalit

Kaikki vokaalit voivat esiintyä niin pitkinä kuin lyhyinä sekä oraalisina että nasaalisina.

Lähde:

## Kielioppi ja sanasto
Käsittelyä ja liikettä kuvaavissa verbeissä esiintyy aspektivaihtelua sen mukaan onko objekti monikollinen vai paikallaanpysyvä: *whela* vs. *whetǫ* (sijaita) tai *xàyele* vs. *xàyeetį̀* (viedä ulos). 

## Lähteet

* 

### Viitteet
Buddy Hackett

**Buddy Hackett** (oik. **Leonard Hacker**; 31. elokuuta 1924 New York, New York – 29. heinäkuuta 2003) oli yhdysvaltalainen näyttelijä ja koomikko. 

Hackett aloitti stand up -koomikkona. Hän sai 1953 elokuvasopimuksen Universal Picturesin kanssa. Elokuvissa Hackett oli aktiivisimmillaan 1958&ndash;1968. Tuona aikana hän näytteli muun muassa elokuvissa *[[Musiikkimies]]* (1962) ja *[[Mieletön, mieletön maailma]]* (1963). Broadwaylla Hackett näytteli muun muassa komediassa *Lunatics and Lovers* 1950-luvulla. Ääninäyttelijänä hän oli muun muassa Disney-animaatiossa *[[Pieni merenneito (vuoden 1989 elokuva)|Pieni merenneito]]* ja sen jatko-osassa *[[Pieni merenneito II: Atlantiksen salaisuus]]*. Hackett on saanut tähden Hollywood Walk of Famelle.

## Lähteet

## Aiheesta muualla

*
Disembowelment

**Disembowelment** oli australialainen Death metal/Doom metal -yhtye.

## Julkaisut
* 
* 
* 

## Kokoonpano
* Renato Gallina - laulu
* Jason Kells - kitara
* Matthew Skarajew - basso
* Paul Mazziotta – rummut

## Lähteet
* Disembowelment - Biography - AllMusic
Wojciech H. Zurek

**Wojciech H. Zurek** (s. 1951) on amerikanpuolalainen fyysikko, joka toimii Yhdysvalloissa Los Alamos National Labaratoryssa. Hän on kvanttiteorian johtava auktoriteetti, etenkin dekoherenssin. Hänen työstään on myös paljon potentiaalista hyötyä kvanttilaskennan piirissä.

Zurek suoritti maisterin tutkinnon Krakovassa Puolassa 1974 ja väitteli tohtoriksi William C. Schieven ohjauksessa Texasin yliopistosta Austinissa 1979. Hän tutkii dekoherenssia, klassista- ja kvantti-informaatiota, statistisen- ja kvanttifysiikan perusteita sekä astrofysiikkaa.

## Lähteet

## Aiheesta muualla
*Wojciech H. Zurekin kotisivut
Transcendence Into the Peripheral

**Transcendence Into the Peripheral** on Disembowelmentin ensimmäinen ja ainoaksi jäänyt studioalbumi, joka julkaistiin 28. syyskuuta 1993.

## Kappaleet
Kaikki kappaleet säveltänyt ja sanoittanut Renato Gallina.

#
#
#
#
#
#
#

## Kokoonpano
* Renato Gallina – laulu, kitara
* Jason Kells – kitara
* Matt Skarajew – basso
* Paul Mazziotta – rummut

## Lähteet

## Aiheesta muualla
* 
*
Neptunea antiqua

**Neptunea antiqua** on kuningaskotiloiden heimoon kuuluva suuri kapeakielikotilo, joka elää Koillis-Atlantissa.

## Ulkonäkö
*N. antiqua* on keskimäärin 20 senttimetriä pitkä ja 5 senttimetriä leveä; suurimmat löydetyt yksilöt ovat olleet kaksi kertaa tätä suurempia. Sillä on pitkä ja terävähuippuinen kuori, jonka väri on yleensä kellertävä ja vivahtaa joskus punaiseen. Kuoressa on seitsemän pulleaa kierrettä, joista ulommainen on 70–80 prosenttia koko kotilon korkeudesta. Kierteiden välissä on ohut sauma, jonka rinnalla kulkee kapea kohouma. Kuoren pinnalla on lukemattomia ohuita harjanteita ja kasvurenkaita ja sitä peittää ohut sarveiskerros, joka kuluu iän myötä pois.

*N. antiquan* silmät sijaitsevat pitkien ja kapeiden tuntosarvien tyvessä. Aktiivisilla yksilöillä hengitysputket eli sifonit eivät työnny kovin pitkälle ulos vaippaontelosta. Jalka on suuri ja sen takaosassa ja sivuilla voi olla pieniä ulokkeita. Naaraalla on lisäksi anturassaan limatiehyitä. Jalkaan on kiinnittynyt soikea kalkkikansi, jolla kotilo voi peittää tiiviisti kuoren leveän suuaukon.

## Levinneisyys
*N. antiquaa* esiintyy Koillis-Atlantissa laajalla vyöhykkeellä, joka ulottuu Biskajanlahdesta etelässä Arktikseen pohjoisessa.

## Elintavat
*N. antiqua* elää pehmeällä merenpohjalla vuorovesivyöhykkeen alapuolella aina 1,2 kilometrin syvyyteen saakka.

*N. antiquan* sylkirauhasista erittyvä tetramiini on ihmiselle myrkyllistä ja vaikuttaa samaan tapaan kuin kurare. Eläin muistuttaa erehdyttävästi syötäväksi kelpaavaa kuningaskotiloa ja aiheuttaa Britanniassa silloin tällöin ruokamyrkytyksiä.


Ecomare - eikapsels noordhoren (noordhoorn-eikapsels-1976-ogb).jpg| Munakoteloita


## Lähteet

## Aiheesta muualla
Dave Garroway

**Dave Garroway** (13. heinäkuuta 1913 Schenectady, New York &ndash; 21. heinäkuuta 1982 Swarthmore, Pennsylvania) oli yhdysvaltalainen radio- ja televisiojuontaja. Hän oli NBC:n Today-ohjelman alkuperäinen isäntä, jota tehtävää hän hoiti tammikuusta 1952 toukokuuhun 1961.

Ennen *Todayta* Garroway oli ollut chicagolaisella WMAQ-radioasemalla, jonka jälkeen hän oli tehnyt *Garroway at Large* -televisio-ohjelmaa. Samanaikaisesti *Todayn* kanssa Garroway isännöi televisiossa *Wide, Wide Worldia* (1955&ndash;1958) ja radiossa *Monitoria*. Myös *Garroway at Largea* tehtiin vielä yhden kauden ajan 1953&ndash;1954. *Todayn* päättymisen jälkeen Garroway esiintyi edelleen televisiossa eri ohjelmissa, mutta ei enää saavuttanut entistä suosiotaan Garroway teki itsemurhan 69-vuotiaan vuonna 1982. Hänellä on kaksi tähteä Hollywood Walk of Famella.

## Lähteet
Zhu Jianhua

**Zhu Jianhua** (; s. 1. huhtikuuta 1963 Shanghai) on kiinalainen entinen yleisurheilija ja olympiamitalisti, joka kilpaili korkeushypyssä. Hän voitti pronssia sekä vuoden 1984 olympialaisissa että MM-kisoissa 1983. Zhu menestyi myös Aasian sisäisissä kilpailuissa, sillä hän voitti kaksi kultamitalia sekä Aasian kisoista että Aasian-mestaruuskilpailuissa. Hän paransi korkeushypyn maailmanennätystä kolmesti ja piti ennätystä hallussaan vuosina 1983&ndash;1985.

## Ennätykset

* Korkeushyppy: 239 cm (1984) 

## Lähteet
Musta monopoli

**Musta monopoli** on syyskuussa 1982 ilmestynyt, *[[Tamminiemen pesänjakajat|Tamminiemen pesänjakajien]]* poliittista kohua jatkanut kirja, jonka kirjoitti Aarno ”Loka” Laitinen.

## Lähteet
Daniel Morgan

**Daniel Morgan** (1736 Hunterdonin piirikunta, New Jersey, Yhdysvallat – 6. heinäkuuta 1802 Winchester, Virginia, Yhdysvallat) oli yhdysvaltalainen sotilas ja poliitikko, joka oli Yhdysvaltain edustajainhuoneen jäsen vuosina 1797–1799. Hän edusti tuolloin federalisteja. Sotilaana Morgan muistetaan erityisesti Cowpensin taistelun voittamisesta.

## Sotilasura
Morgan taisteli Yhdysvaltain vapaussodassa siirtokuntien joukoissa. Vapaussodan alkaessa Morganista tehtiin virginialaisen kivääriyksikön kapteeni. Morgan osallistui kenraali Benedict Arnoldin johtamaan epäonnistuneeseen Québecin hyökkäykseen joulukuussa 1775, jossa hän jäi brittijoukkojen vangiksi. Morgan vapautettiin loppuvuodesta 1776 ja syyskuussa 1777 hän osallistui kenraali Horatio Gatesin joukoissa voitokkaisiin Saratogan taisteluihin.

Vapaussodan aikana Morgan kärsi terveysongelmista ja erosi terveydellisten syiden vuoksi armeijasta vuonna 1779. Vallankumouksellisten kärsittyä murskatappion Camdenin taistelussa vuonna 1780 Morgan kuitenkin liittyi uudelleen kenraali Gatesin joukkoihin. Samalla Morganista tehtiin prikaatikenraali ja hänen komentoonsa annettiin oma armeijakunta. Prikaatikenraalina Morgan saavutti sotilasuransa suurimman voiton tammikuussa 1781, kun hän onnistui yllätyshyökkäyksen avulla lyömään eversti Banastre Tarletonin joukot Cowpensin taistelussa.

Morgan osallistui sotatoimiin vielä kerran vapaussodan jälkeenkin, kun hän vuonna 1794 osallistui viskikapinan kukistamiseen komentamalla virginialaisia miliisijoukkoja.

## Ura politiikassa
Morgan oli vuosina 1797–1799 yhden kauden ajan Yhdysvaltain edustajainhuoneen jäsen. Edustajainhuoneessa ollessaan Morgan kuului federalistiseen puolueeseen.

## Lähteet

## Aiheesta muualla
Lähtölaskenta

**Lähtölaskenta** on sekuntien, päivien tai muun aikayksikön takaperin laskemista. Sitä käytetään kun halutaan esittää aikaa, joka määrätyssä vaiheessa loppuu ja kertoo esim. tapahtuman käynnistymisestä tai takarajan päättymisestä.
Internetissä on paljon erilaisia ”**lähtölaskenta-ajastimia**”, jotka ovat itse säädettävissä ja helposti siirrettävissä verkkosivuille koodin (esim. BBCode) avulla. Tällaisia ajastimia käytetään muun muassa festivaalien ja televisiosarjaa esittävien sivuilla.

## Erilaisia lähtölaskentoja

### Uudenvuodenaatto

Usein ennen uutta vuotta ja uudenvuodenaattoa mm. jotkin nettisivut ja televisiokanavat näyttävät ajan uuteenvuoteen sekunnin tarkkuudella.

### Lähtölaskenta raketin laukaisussa

Raketin laukaisua suunniteltaessa on otettava huomioon kaikki mahdolliset tekijät, kuten sää. Myös tehtävän työn määrä vaikuttaa aikaan, jolloin laukaisu tapahtuu. Lisäksi tietyissä tilanteissa vaikuttaa päämäärän sijainti maapalloon verrattuna. Esimerkiksi kuuhun mentäessä täytyy ottaa huomioon kuun sijainti, jotta laukaisu tapahtuisi oikeaan aikaan.

Lähtölaskennan aikana:
* Raketti tuodaan laukaisupaikalle ja sen ajoainetankit täytetään sekä hyötykuormaa lastataan.
* Laukaisukeskuksen tietokoneet kommunikoivat raketin antureiden ja järjestelmien kanssa varmistaakseen, että asiat pysyvät hallinnassa.
* Henkilöstö valvoo säätä.
* Turvallisuushenkilöstö estää sivullisten pääsyn laukaisualueelle.
TV Dinners

”**TV Dinners**” on ZZ Topin kappale vuodelta 1983. Se julkaistiin albumilla *[[Eliminator]]* kahdeksantena kappaleena ja myös singlenä. Kappale kertoo humoristisesti valmisaterioista.

Kappaleen singlejulkaisu saavutti listasijoituksen Mainstream Rock -listalla. Singlen b-puolena toimi muun muassa jo *[[Degüello]]lla* julkaistu ”Cheap Sunglasses”. Kappaleesta on tehty myös musiikkivideo, jossa yhtye esiintyy televisiossa, tosin Dusty Hill ei käytä normaaliin tapoihinsa kuuluvasti aurinkolasejaan ja soittaa Vox Continental -koskettimia.

## Lähteet
Bartramia

***Bartramia*** on tieteellinen sukunimi, joka voi tarkoittaa lintusukua tai kasvisukua.

* *[[Preeriakahlaaja|Bartramia]]* – preeriakahlaajat, kurppien suku
* *[[Omenasammalet|Bartramia]]* – omenasammalet, sammalsuku
Orust (saari)

**Orust** on 346 neliökilometriä laaja saari, joka sijaitsee Bohuslänissa Ruotsin länsirannikolla, noin 30 kilometriä Göteborgista pohjoiseen. Se on Ruotsin kolmanneksi suurin saari ja käsittää lähes 90 prosenttia Orustin kunnan pinta-alasta. Saarelta on siltayhteys mantereelle ja Tjörnin saarelle sekä lauttayhteys Kolhättanin kylään mantereella.

Saarella elää 15&nbsp;000 ihmistä maaseudulla ja pienissä kylissä. Suurin kylistä on pohjoisrannikolla sijaitseva Henån, joka toimii saaren hallinnollisena keskuksena. Aikaisemmin asukkaat saivat elantonsa sillinkalastuksesta, mutta nykyään merkittävin elinkeino on veneenrakennus – peräti joka toinen ruotsalaisvalmisteinen vene on peräisin Orustista.

## Lähteet
Siniharakka

**Siniharakka** (*Cyanopica cyanus*) on harakoiden sukuinen varislintu. Se on sukunsa ainoa laji.

## Koko ja ulkonäkö
Siniharakka on pitkäpyrstöinen ja melko hoikka, 31–35&nbsp;cm pitkä lintu, josta pyrstöä 16–20&nbsp;cm. Sen yleisväritys on harmahtava, päälaki on jyrkkärajaisesti musta, kurkku valkea ja siivet sekä pyrstö vaaleansinisiä.

## Levinneisyys
Euroopassa siniharakka elää Pyreneiden niemimaalla. Toinen populaatio elää puolestaan Kauko-Idässä ja levinneisyydessä on laaja tyhjä alue Euroopan ja Aasian välillä.

## Elinympäristö
Siniharakka elää pinja-, tammi-, saarni- ja oliivipuumetsiköissä. Pesii tammen (*Quercus*) latvuksessa.

## Lähteet
* 

### Viitteet
American Radiator Building

**American Radiator Building** oli alun perin American Radiator -yrityksen pääkonttoriksi rakennettu toimistopilvenpiirtäjä, joka myöhemmin omistajan vaihdoksen myötä sai uuden nimen American Standard Building. Vuosien 1998–2001 aikana rakennus muunnettiin **The Bryant Park** -hotelliksi. Nimensä mukaisesti hotelli sijaitsee Bryant Park -puiston laidalla.

Vuonna 1924 valmistuneen rakennuksen suunnittelivat arkkitehdit Raymond Hood ja André Fouilhoux. Tyyliltään se on art deco -pilvenpiirtäjä, jossa on myös uusgotiikan piirteitä. Rakennuksen muoto perustuu arkkitehti Eliel Saarisen toiseksi tulleeseen toteutumattomaan kilpailuehdotukseen Chicago Tribune -lehden pääkonttorin suunnittelukilpailussa.

## Lähteet

## Aiheesta muualla
Angelus (runokokoelma)

**Angelus** on A. W. Yrjänän vuonna 2010 ilmestynyt viides runokokoelma. Angelus on latinaa ja tarkoittaa enkeliä. Se on myös keskeinen rukous katolisessa perinteessä. Kokoelma on jaettu neljään osaan, jotka ovat Invokaatio, Anagenesis, Toinen invokaatio ja Angelus. Molemmissa invokaatioissa on vain yksi runo. Kokoelma käsittelee nykypolitiikkaa sumerilaiskulttuurin kautta.

## Lähteet

## Aiheesta muualla
* Antti Karkiainen: A.W. Yrjänä: ”Uniennäkeminen alkoi jo karata käsistä”. Suomen kuvalehti 9.10.2010.
* J.A. Kaunisto: Angelus . Mesta.net 18.10.2010.
* Erkka Mykkänen: Rokkari sekoittaa tarut, unet ja arjen. Helsingin sanomat 13.11.2010.
* Hannu Poutiainen: Angelus. Savon sanomat 19.11.2010.
* Miikka Laihinen: Kalju apina ei lakkaa puhumasta. Turun sanomat 21.3.2011.
* Esa Mäkijärvi: Aikalaiskritiikkiä. Katsaus.
Querubín Moreno

**Jose Querubín Moreno Moreno** (s. 29. joulukuuta 1959) on kolumbialainen entinen yleisurheilija, joka kilpaili kävelyssä. Hän edusti seuratasolla BOY:ta. Moreno voitti Pan-Amerikan kisoissa kaksi ja Etelä-Amerikan-mestaruuskilpailuissa neljä mitalia. Hän osallistui olympialaisiin vuosina 1984 ja 1988. Moreno sijoittui 20 kilometrillä yhdeksänneksi Los Angelesin kisoissa 1984, mutta keskeytti samalla matkalla Soulissa 1988. Vuonna 1984 hän oli mukana myös 50 kilometrillä, mutta joutui keskeyttämään.

Myös Querubínin veli Héctor oli olympiatason kävelijä.

## Ennätykset

* 20 km: 1.20.19 (1987) 
* 50 km: 4.22.24 (1986) 

## Lähteet
Fiat CR.42

**Fiat CR.42** *Falco* (”Haukka”) oli yksipaikkainen, kaksitasoinen, italialainen hävittäjälentokone, joka palveli toisessa maailmansodassa. Koneen pääkäyttäjän, Italian ilmavoimien lisäksi sitä käyttivät Belgian, Ruotsin ja Unkarin ilmavoimat.

## Suunnittelu
CR.42 perustui aikaisempaan CR.32:een, joka taas oli peräisin Fiat CR.30:stä. CR.32 oli ollut Espanjan sisällissodassa suuri menestys, joten Fiat alkoi kehittää uutta konetta. Koneen moottori oli ilmajäähdytteinen ahdettu Fiat A.74R1C.38 tähtimoottori. Koneen potkuri oli kolmilapainen Fiat-Hamilton Standard 3D.41-1. Runko rakennettiin duralumiinista ja teräksestä, siivet oli päällystetty kankaalla. Kone saavutti huippunopeuden 438&nbsp;km/h ja nousuajan yksi minuutti ja 25 sekuntia tuhanteen metriin ja seitsemän minuuttia 20 sekuntia 7&nbsp;000 metriin.

## Käyttö
### Regia Aeronautica

Kone otettiin palvelukseen toukokuussa 1939. Italian maailmansotaan liittymiseen mennessä noin 300 konetta oli ehditty toimittaa. Kone taisteli brittien Gloster Gladiatoreja, ja myöhemmin Hawker Hurricaneja vastaan, joskus suurellakin menestyksellä.

### Malta
Maltalla koneet kohtasivat Hurricaneja ensimmäisen kerran 3. heinäkuuta 1940. Tuolloin eräs brittilentäjä ampui alas SM.79-pommittajan lähellä Kalafarnaa. Hän joutui Falcojen yllättämäksi, ja hänen koneensa vaurioitui pakkolaskukuntoon. Pian brittilentäjät huomasivat CR.42:n olevan vaarallinen ja ketterä vastus.

### Unkari
Unkarin ilmavoimat tilasi 52 konetta vuonna 1938. Koneet saatiin vuoteen 1940 mennessä. Koneita tuhoutui palveluskäytössä 25, yksi vioittui korjauskelvottomaksi ja yksi tuhoutui maassa.

### Belgia
Belgian ilmavoimat osti vuonna 1939 40 konetta hintaan 40 miljoonaa frangia. Ensimmäinen Fiat saapui 6. maaliskuuta 1940 (yksi kone tuhoutui laskeutumisonnettomuudessa). Saksan hyökättyä Belgiaan koneet joutuivat taistelemaan ylivoimaista Messerschmitt Bf 109 -kalustoa vastaan. Kaikkiaan Fiatit ampuivat alas kahdeksan Dornier Do 17:ää, neljä Messerschmittiä ja yhden Junkers Ju 52:n.

### Ruotsi
Ruotsin ilmavoimat hankki 72 konetta vuosina 1940–1941. Ne oli varustettu 20&nbsp;mm selkäpanssarilla ja suksilaskutelineellä. Niitä operoi yksikkö **J11** aluksi Kiirunasta, myöhemmin Luulajasta. Koneet kärsivät monia onnettomuuksia, johtuen materiaalien huonosta laadusta.

Yksi ruotsalaisten käyttämä koneyksilö on säilynyt, ja se on nykyään museoituna.

## Lähteet
Where the Happy People Go

**Where the Happy People Go** on yhdysvaltalaisen The Trammps -yhtyeen huhtikuussa 1976 julkaistu kolmas albumi. Albumin nimikappale muodostui Yhdysvalloissa pieneksi hitiksi nousten Billboard Hot 100 -listan sijalle 27. Itse albumi pääsi Billboard 200 -listalla sijalle 50.

## Kappaleet
#
#  
#  
# 
# 
#
# 

## Lähteet
*Albumi Allmusic-sivustolla

### Viitteet
Port Hardy

**Port Hardy** on 3&nbsp;822 asukkaan (2006) piirikunta Vancouverinsaaren pohjoisosassa, Brittiläisessä Kolumbiassa, Kanadassa. Port Hardy on Highway 19 -tien pohjoinen päätepiste, ja siellä sijaitsee BC Ferries -lauttayhtiön satama, josta on yhteydet pohjoisessa sijaitseviin Prince Rupertin kaupunkiin ja Kuningatar Charlotten saarilla sijaitsevaan Skidegaten satamaan.

Port Hardy on nimetty HMS Victoryn kapteenin Sir Thomas Hardyn kunniaksi, joka oli paikalla kun Horatio Nelson menehtyi Trafalgarin taistelussa.

Port Hardyn ystävyyskaupunki on Numata, Japanissa.

## Historia

Vuonna 1978 suoritetuissa arkeologisissa tutkimuksissa alueella todettiin olleen asutusta ainakin viimeisen 8000 vuoden ajan. Eurooppalaisten saavuttua vuonna 1835 alkuperäisasukkaat olivat lähes kokonaan kadonneet. Lähes ainoat todisteet heidän väkiluvusta alueella olivat heidän pidoistaan jälkeen jäänyt suunnattoman suuri simpukankuorikasa, joka oli yli 3 kilometriä pitkä, 800 metriä leveä ja 15 metriä korkea. Myöhemmin toisen maailmansodan aikana simpukankuoret käytettiin Port Hardyn lentoaseman rakennustöissä maantäytteeksi. Ensimmäiset alueelle asettuneet eurooppalaiset olivat vuonna 1904 Alec ja Sarah Lyon, jotka perustivat Hardy Bayn vastarannalle kauppapaikan ja postitoimiston. Alue oli kaukana muista asutuskeskuksista ja täten hyvin eristäytynyt. Vasta vuosien 1912–1914 aikana Port Hardyyn houkuteltiin suuremmissa määrin siirtolaisia, joille tosin uskoteltiin alueen soveltuvan maanviljelyyn. Lisäksi siellä väitettiin olevan jo rautatie ja viljasiiloja. Monet siirtolaisista, jotka kohtasivat aarnimetsät ja katteettomat lupaukset, kääntyivät takaisin ja perustivat maatilansa muualle. Huolimatta harhaanjohtavista lupauksista osa siirtolaisista asettui seudulle, ja vuonna 1914 kaksitoista perhettä oli perustanut tilansa ja rakentanut koulun, sahan, kirkon ja hotellin.

## Talous

Port Hardyn tärkeimmät työllistäjät ovat metsäteollisuus, turismi ja kalastus. Tulevaisuudessa öljyteollisuuden uskotaan nousevan tärkeimmäksi työllistäjäksi.

## Luonto

Port Hardy sijaitsee kaukana muista asutuskeskuksista. Sen ympäristössä elää runsaasti erilaisia eläimiä, ja sitä ympäröi tiheät metsät. Alueen lajeihin kuuluvat muun muassa valkopäämerikotka, amerikanhiirihaukka, amerikanharmaahaikara, kurppa, miekkavalas, mustakarhu, puuma, kanadanhanhi, kuikka ja sinisorsa.

## Ilmasto

Port Hardyn ilmasto on tyypillinen länsirannikon meri-ilmasto (Köppenin ilmastoluokitus Cfb), joka usein tuo alueelle lauhkeaa ja kosteaa ilmaa ympäri vuoden. Kesäkuukausina toukokuusta syyskuuhun ilmasto on kuivempi kuin talvella. Lämpötila on korkeimmillaan heinä-elokuussa noin seitsemästätoista astetta ja talvella harvoin laskee alle nollan. Vuoden keskilämpötila on noin kahdeksan astetta.

## Lähteet
Ukuranperä

**Ukuranperä** on Lumijoen kunnassa sijaitseva kulmakunta. Ukuranperä sijaitsee noin kaksi kilometriä kunnan keskustaajamasta lounaaseen. Siellä sijaitsee muun muassa Lumijoen Urheilutalo. Ukuranperän eteläosan ja Ylipään kulmakunnan rajamailta lähtee noin seitsemän kilometrin pituinen Lurutie-niminen tieyhteys, joka johtaa valtatielle 8 Siikajoen kunnanrajalle. 

## Lähteet
Ylipää (Lumijoki)

**Ylipää** on Lumijoen kunnassa sijaitseva kulmakunta. Kulmakunnassa sijaitsee noin yhdeksän kilometriä keskustaajamasta lounaaseen. Ylipäässä sijaitsee Eerikin Puttiikki -niminen kyläkauppa, joka aloitti toimintansa 2000-luvun alkupuoliskolla. On esitetty väitteitä, että Sakari Topeliuksen Koivu ja tähti -kertomus pohjautuisi ylipääläisten lasten kokemuksiin.

## Lähteet
Lieksan lukio

**Lieksan lukio** on Lieksassa toimiva lukio, jossa on noin 125 opiskelijaa. Opiskelijat tulevat pääosin Lieksan kaupungin alueelta.
Yläkoulun ja lukion rehtorina toimii Reetta-Leena Hiltunen. Rehtorin työpiste on yläkoulun rakennuksessa (Moisionkatu 15). 
Apulaisrehtorina toimii Marjaliisa Puittinen. Apulaisrehtorin työpiste on lukiolla (Koulukatu 16).

Lukiolaissa määritellyn tavoitteen mukaan lukion tehtävänä on antaa yleissivistävää, jatko-opintoihin valmentavaa ja ylioppilastutkintoon johtavaa koulutusta. 

Lieksan lukio osallistuu ISOverstas -hankkeeseen, jonka kautta on mm. mahdollista täydentää lukion omaa kurssitarjontaa.   Lieksan lukiossa toimii musiikkilinja yhteistyössä Pielisen-Karjalan musiikkiopiston kanssa. Musiikkilinjan tarjoamia musiikin soveltavia kursseja suorittamalla voi painottaa lukio-opintojaan musiikkiin.  Myös jääkiekkolinjan toiminta jatkuu yhteistyössä ammattiopiston kanssa. Kaksoistutkinnon suorittajat ovat opiskelleet Lieksan lukiossa ylioppilastutkintoon kuuluvien keskeisten aineiden kursseja. Vuosittain kaksoistutkinnon eli ammattiopiston tutkinnon ja ylioppilastutkinnon suorittaa Lieksassa muutama opiskelija. Lukio tekee yhteistyötä myös Lieksan kansalaisopiston kanssa. 

## Historiaa

Edeltäjät:
*Lieksan yhteiskoulu vuosina 1924-1956, Moisionkatu 15  
*Lieksan yhteislyseo vuosina 1956-1973, Moisionkatu 15  
*Pielisjärven yhteislyseo vuosina 1963-1973, Rauhalantie 2  
*Rauhalan lukio vuosina 1973-1978, Rauhalantie 2  
*Rauhalan lukio vuosina 1978-1999, Pokrontie 2  
*Lieksan lukio ja Rauhalan lukio yhdistettiin vuonna 1999 yhdeksi lukioksi. Lukion nimeksi tuli Lieksan lukio.

## Lähteet

## Aiheesta muualla
*Lieksan lukion kotisivut 
*Lieksan yhteiskoulu 1924-1956
Kaarlo Pajamo

**Kaarlo Johannes Pajamo** (ent. **Böök**) (17. helmikuuta 1908 Sortavala – 29. syyskuuta 1981) oli suomalainen opettaja, kuoronjohtaja, jalkapallovalmentaja ja pesäpalloilija, joka edusti urallaan useita seuroja.

SM-sarjassa Kaarlo *Kilu* Pajamo pelasi 1931 Haminan Palloilijoissa ja 1934 Riihimäen Pallonlyöjissä. Itä-Länsi-ottelussa hän pelasi 1933 edustaessaan Sortavalan Palloseuraa, jota seuraa hän oli ollut perustamassa. Vuosina 1930 ja -31 hän saavutti Armeijan mestaruuden Viipurin Rykmentin riveissä.

Vuodesta 1947 lähtien Pajamo edusti Lieksan Urheilijoita. Vuonna 1953 hän saavutti ikämiesten PPL:n mestaruuden Pankakosken Tehtaan Urheilijoiden joukkueessa.

Pajamo toimi Itä- ja Pohjois-Karjalan piirien jalkapallovalmentajana ennen sotia yhteensä 12 vuotta ja on saanut Suomen Urheilun hopeisen ansiomitalin. Pajamo oli Pielisen Laulu sekakuoron perustajia ja kuoronjohtaja vuodesta 1952. Pajamo oli sotilasarvoltaan reservin majuri ja ammatiltaan kansakoulunopettaja. Pajamon kotikunta oli Lieksa.

## Saavutukset
* 1 Itä-Länsi-ottelu: 1933

## Lähteet
* 

### Viitteet
Tjörn (saari)

**Tjörn** on 148 neliökilometriä laaja saari, joka sijaitsee Bohuslänissa Ruotsin länsirannikolla, Göteborgista pohjoiseen. Se on Ruotsin kuudenneksi suurin saari ja käsittää suurimman osan Tjörnin kunnan pinta-alasta.

Tjörnin väkiluku on talvella 15&nbsp;000 ja kesällä peräti 45&nbsp;000. Tärkein asutuskeskus on länsirannikolla sijaitseva Skärhamn, jossa elää noin 3&nbsp;500 ihmistä. Merkittävimpiä työllistäjiä ovat laivanvarustamot ja kalastus. Saarelta on siltayhteys mantereelle sekä pohjoispuolella sijaitsevalle Orustin saarelle. Vuonna 1980 mantereelle johtavaan siltaan törmäsi pimeässä rahtialus, minkä seurauksena seitsemän autoa syöksyi sillalta mereen. Onnettomuudessa menehtyi kahdeksan ihmistä.

## Lähteet
Hors d’œuvre

Ranskankielisellä käsitteellä **hors d'œuvre** ( : *"työn ulkopuolella"*) tarkoitetaan ranskalaisessa keittiössä yleensä kylmänä tarjoiltavaa alkupalaa tai pikkupurtavaa. Ranskassa ilmaisua käytetään myös laajemmin merkityksessä *lisä* tai *ylimääräinen*. Ilmaisu on taipumaton. Erikoismerkin œ puuttuessa ilmaisu voidaan kirjoittaa myös hors d'oeuvre.

Suomessa ilmaisulla hors d'œuvre voidaan tarkoittaa voileipätarjotinta, mutta myös kokonaista voileipäpöytää. Suomalaisessa keittiöperinteessä merkitys voidaan rajoittaa myös ennen ateriaa tarjottaviin kylmiin tai lämpimiin pikkuruokiin.

Ranskalaisen perinteen mukaisesti aterian yhteydessä tarjottavan hors d'œuvren tarkoituksena on saada ruokahalu kasvamaan tai sillata varsinaisen aterian tai pääruuan odotteluun kuluvaa aikaa. Tässä tarkoituksessa voidaan tarjota esimerkiksi pieni annos salaattia, kalaa, leikkeleitä, kinkkua tai juustoa sekä näiden yhdistelmiä. Tässä tarkoituksessa hors d'œuvre tarkoittaa samaa kuin **entrée**, suomeksi alkupala. Muissa kielissä tällaisia tarjottavia kutsutaan esimerkiksi nimillä **antipasto**, **[[meze]]** tai **zakuski**.

Erilaisia hors d'œuvre -annoksia voidaan tarjota myös aterian ulkopuolella tai sen sijaan tilaisuuksissa, jotka sijoittuvat varsinaisten aterioiden väliin. Tällaisia ovat esimerkiksi cocktailtilaisuudet, juhlavastaanotot tai julkistamistilaisuudet. Tarjottavat annokset ovat tällöin lähinnä suupalan kokoisia, ja ne valmistetaan syötäväksi ilman aterimia. Esimerkkeinä voisivat olla esimerkiksi eri tavoin höystetyt kananmunan puolikkaat, pienet voileivät, tuulihatut tai miniatyyrileivokset.

## Katso myös
* Ranskalainen keittiö
* Italialainen keittiö
* Meze

## Lähteet
Theo Janssen

**Theo Janssen** (s. 27. heinäkuuta 1981 Arnhem, Alankomaat) on alankomaalainen jalkapalloilija. Hän edustaa Eredivisiessä pelaavaa Ajaxia ja on pelipaikaltaan keskikenttäpelaaja. Vasenjalkainen Janssen tunnetaan erityisesti hyvänä vapaapotkujen antajana.

## Seurajoukkueura
Janssen on Vitessen kasvatti. Ensiesiintymisensä edustusjoukkueessa hän teki 12. joulukuuta 1998. Kauden 2003–2004 hän pelasi lainalla belgialaisessa Genkissä. Vitesse-aikanaan häntä vaivasivat loukkaantumiset ja pelikiellot. Kesällä 2008 Janssen siirtyi Twenteen.

### Auto-onnettomuus
Marraskuussa 2009 Twente hyllytti Janssenin kahdeksi kuukaudeksin, kun hän jäi kiinni autolla ajamisesta alkoholin vaikutuksen alaisena. Tilanne johti onnettomuuteen, jossa Jansenin kyydissä ollut entinen ammattilaismaalivahti Kevin Moeliker joutui sairaalaan. Moeliker oli koomassa muutamia päiviä. Hän menetti onnettomuudessa toisen korvansa.

## Maajoukkueura
Janssen teki ensiesiintymisensä Alankomaiden maajoukkueessa elokuussa 2006 ottelussa Irlannin tasavaltaa vastaan.

## Lähteet

## Aiheesta muualla
* Janssenin tilastot National Football Teams -sivustolla
Rantakylä (Liminka)

**Rantakylä** on Limingan kunnassa sijaitseva kylä. Kylä sijaitsee noin neljä kilometriä Limingan keskustaajamasta länteen. Ensimmäiset tiedot Rantakylän asutuksesta on vuodelta 1548.

Rantakylässä on virkistysalue, jossa voi harrastaa muun muassa ulkoilua, rantalentopalloa, uimista ja frisbeegolfia. Alueelta löytyy kahdeksan kilometrin pituinen valaistu kuntorata ja talviaikana hiihtolatu. Kylässä on toiminut oma peruskoulu; Rantakylän koulu, joka on nykyään suljettu.

Rantakylässä on vuonna 1961 rakennettu Rantakylän kappeli. Kappelin yhteydessä sijaitsee Limingan nykyinen hautausmaa eli Rantakylän hautausmaa, joka on perustettu vuonna 1899. Muun muassa tunnetut liminkalaiset kuuluisuudet taidemaalari Vilho Lampi ja oopperalaulaja Abraham Ojanperä on haudattu Rantakylän hautausmaalle. 

Rantakylässä toimii yhteinen kyläyhdistys Virkkulan kylän kanssa.

## Lähteet
Solitaire (laiva)

**Solitaire** on maailman suurin putkenlaskualus. Alus on rakennettu Mitsubishi Heavy Industries -telakalla Hiroshimassa Japanissa *Trentwood*-nimellä alun perin kuivalastialukseksi. Nykyiselle omistajalle, sveitsiläiselle Allseas Groupille se on kuulunut vuodesta 1992, jonka jälkeen se on muutettu putkenlaskualukseksi.

Aluksessa on kymmenen ruoripotkuria, joiden yhteinen teho on 55 megawattia.

Alus on osallistunut muun muassa Pohjanmerellä sijaitsevan Europipe II ja Itämerellä kulkevan Nord Stream -maakaasuputken rakentamiseen. 

## Lähteet
Jaakko Luhtanen

**Jaakko Luhtanen** (1906 – 19. lokakuuta 1985) oli lahtelainen yritysjohtaja ja pesäpalloilija, joka on luokiteltu sadan merkittävimmän lahtelaisen joukkoon.

Jaakko Luhtanen siirtyi Luhta Oy:n johtotehtäviin 1936  ja vuonna 1944 hänestä tuli yrityksen toimitusjohtaja.

Pesäpallossa Luhtanen edusti Lahden Mailaveikkoja ja oli viisi kertaa voittamassa Suomen mestaruutta, ensimmäinen 1925 tuli vielä suojeluskunnan nimissä. Itä–Länsi-otteluun Luhtanen valittiin 1932 vaihtopelaajaksi. Kopparina pelannut Luhtanen oli seuransa parhaita etenijöitä.

## Saavutukset
### Pelaajana
* 5 SM-kultaa: 1925, 1929, 1930, 1931, 1932
* 2 SM-hopeaa: 1927, 1933
* 1 Itä-Länsi-ottelu: 1932

## Lähteet
Clarence Brown

**Clarence Brown** voi tarkoittaa ainakin seuraavia:

* Clarence Brown (1890–1987), yhdysvaltalainen elokuvaohjaaja
* Clarence ”Gatemouth” Brown (1924–2005), yhdysvaltalainen muusikko
* Clarence J. Brown (1893–1965), yhdysvaltalainen lehdenkustantaja ja poliitikko
* Clarence J. ”Bud” Brown (s. 1927), yhdysvaltalainen poliitikko, edellisen poika.